Sai pro ben que s’a ua capelha a despart ena gleisa e que toti s’inclinen dauant dera Cofradia dera Vèrge; mès, per Diu!, un bon marit, gojat beròi e de profit, e ath cap d’un an un mainatjon grasset e roienc, que pope per quate, qu’es sòns muscles non capien enes mans per grassets, e que jògue damb petits pès rosadi en sen mairau, arrint damb er arridolet dera auròra; aquerò vau mès qu’amiar un ciri ena glèisa e cantar: Turris Eburnea.